CELEX: 32006D0207
Language: mt
Date: 2006-03-06 00:00:00
Title: Deċiżjoni tal-Kummissjoni tas- 6 ta' Marzu 2006 dwar il-kummerċ ta' sustanzi li jnaqqsu s-saff tal-ożonu mat-Territorju Doganali Separat tat-Tajwan, Penghu, Kinmen u Matsu (notifikata bid-dokument C(2006) 424) Test b'rilevanza għaż-ŻEE

5.12.2008         MT              Il-Ġurnal Uffiċjali ta’ l-Unjoni Ewropea                          573

32006D0207

14.3.2006                     IL-ĠURNAL UFFIĊJALI TA’ L-UNJONI EWROPEA                           L 75/19

                               DEĊIŻJONI TAL-KUMMISSJONI

                                        tas-6 ta' Marzu 2006

    dwar il-kummerċ ta’ sustanzi li jnaqqsu s-saff tal-ożonu mat-Territorju Doganali
                   Separat tat-Tajwan, Penghu, Kinmen u Matsu

                              (notifikata bid-dokument C(2006) 424)
                                   (Test b'rilevanza għaż-ŻEE)
                                           (2006/207/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill
dwar sustanzi li jnaqqsu s-saff tal-ożonu1 u b’mod partikolari l-Artikolu 14(2) tiegħu,

Billi:

It-territorju doganali separat tat-Tajwan, Penghu, Kinmen u Matsu hu sieħeb kummerċjali
importanti għall-Komunità, u l-kummerċ u l-investiment bejn dak it-territorju u l-Komunità
għandu jkun inkuraġġut.

 It-territorju doganali separat tat-Tajwan, Penghu, Kinmen u Matsu huwa, madanakollu,
totalment konformi mal-Protokoll ta’ Montreal, u ssottometta dejta għal dak l-effett, kif
speċifikat fl-Artikolu 7 tal-Protokoll ta’ Montreal, lis-Segretarjat tal-Ożonu tal-Programm
Ambjentali tan-Nazzjonijiet Uniti.

Għaldaqstant, l-Artikoli 8, 9 u 11(2) u (3) tar-Regolament (KE) Nru 2037/2000 ma
għandhomx japplikaw fir-rigward tat-territorju doganali separat tat-Tajwan, Penghu, Kinmen
u Matsu.

Il-miżuri provduti f’din id-Deċiżjoni huma skont l-opinjoni tal-Kumitat stabbilit skont l-
Artikolu 18(1) tar-Regolament (KE) Nru 2037/2000.

1
         ĠU L 244, 29.9.2000, p.1. Ir-Regolament kif emendat l-aħħar bir-Regolament (KE) Nru 29/2006 (ĠU
         L 6, 11.1.2006, p. 27).
 ---pagebreak--- 574             MT             Il-Ġurnal Uffiċjali ta’ l-Unjoni Ewropea       5.12.2008

ADDOTTAT DIN ID-DEĊIŻJONI:

                                            Artikolu 1

L-Artikoli 8, 9 u 11(2) u (3) tar-Regolament (KE) Nru 2037/2000 ma għandhomx japplikaw
fir-rigward tat-territorju doganali separat tat-Tajwan, Penghu, Kinmen u Matsu.

                                            Artikolu 2

Din id-Deċiżjoni hija indirizzata lill-Istati Membri.

Magħmul fi Brussell, 6 ta' Marzu 2006.

                                               Għall-Kummissjoni
                                               Stavros DIMAS
                                               Membru tal-Kummissjoni